MS Independence of the Seas

** Independence of the Seas** je 
norveško-američki brod za krstarenje, izgrađen 2008. u finskom brodogradilištu *Aker Finnyards* u gradu Turku, za kompaniju *Royal Caribbean International*. Treći izgrađeni brod iz klase *Freedom*. Do izgradnje cruisera *[[Oasis of the Seas]]* 2009., bio je zajedno s blizancima *[[Freedom of the Seas]]* i *[[Liberty of the Seas]]* najveći putnički brod na svijetu.

## Izgradnja
Izgradnja u suhom doku brodogradilišta *Aker Yards* (današnji *STX Shipbuilding*) gdje su također izgrađeni i ostali brodovi klase *Freedom*, započela je 2006. Po dovršenju 2008. pridružio se svojim blizancima *Freedom of the Seas* i *Liberty of the Seas* u primatu najvećeg putničkog broda na svijetu. 

Travnja 2008. isporučen je kompaniji Royal Caribbean International, ceremonija krštenja obavljena je 30, travnja, a na prvo putovanje isplovio je 2. svibnja 2008. Iako 2,4 m uži, 6 m kraći, s 1,5 m manjim gazom, 8,3 m niži i 8,5 čvorova sporiji, *Independence of the Seas* smatra se većim od britanskog transatlantika *[[Queen Mary 2]]* radi veće tonaže. Dok je bruto tonaža bila procijenjena između 154&nbsp;000 brt i 160&nbsp;000 brt, službena procjena norveškog pomorskog klasifikacijskog društva *Det Norske Veritas*, je 154&nbsp;407 brt, što ga u odnosu na 148&nbsp;528 brt od *QM2* čini zajedno sa svojim blizancima trenutno najvećim putničkim brodom. Cijena izgradnje je bila 793 milijuna američkih dolara.

## Tehničke karakteristike
*Independence of the Seas* je dugačak 338,91 m i širok 56,08 m. Plovi brzinom od 21,6 čvorova (40&nbsp;km/h), što omogućavaju 6 *[[Wärtsilä]]* 46 V12 dizel motora, svaki 12,6 MW (17&nbsp;000 ks), 514 rpm. Potisak omogućavaju 3 *Asea Brown Boveri (ABB) Azipod* pogonske elektro-gondole - jedna fiksna, dvije azimutne, ukupne snage 42 MW. Brod također raspolaže s 4 dodatna pramčana potisnika radi lakšeg manevriranja u lukama i 30 čamaca za spašavanje. Potrošnja goriva je 12,80 t na sat.

## Interijeri
*Independence of the Seas* raspolaže s 18 paluba, od kojih 15 za putnike. 242 vanjske kabine bez balkona (cca. 15 m²), 842 kabine s balkonom (cca. 19 m²), 733 unutarnje kabine (172 s pogledom na unutrašnju promenadu). Najveći, predsjednički apartman ima 113 m², Standardni kapacitet putnika je 3600, ili 4370 pri maksimalnoj popunjenosti, što zajedno s posadom od 1360, čini ukupno 5730 ljudi na brodu. Također se ističu 135 m dugačka, 9 m široka i četiri palube visoka središnja šetno-trgovačka paluba (*Royal Promenade*) oko koje su koncentrirani glavni restorani, trgovački i zabavni centri, biblioteka i teatar s 1350 sjedećih mjesta. 

## Destinacije
Brod za vrijeme ljeta bazira u Southamptonu, kao najveći putnički brod sa putovanima na europskim itinererima, dok po zimi krstari Karibima. Nakon nekoliko početnih putovanja u Oslo u Norveškoj, Southampton u Velikoj Britaniji, i Hamburg u Njemačkoj, europske destinacije uključuju Irsku, Španjolsku, Portugal, Italiju, Francusku i Kanarske otoke. Po zimi *Independence of the Seas* bazira u Fort Lauderdaleu, na Floridi s destinacijama na Karibima.

## Povezano
* **[[Klasa Freedom]]**
** *[[MS Freedom of the Seas]]*
** *[[MS Liberty of the Seas]]*

## Galerija

Datoteka:Independence of the Seas 8454.jpg|Ruissalo, Turku, Finska, 17. travnja, 2008.
Datoteka:Independence of the Seas USVI 1.JPG|Saint Thomas, Američki Djevičanski Otoci, 24. veljače, 2009.
Datoteka:Independenceoftheseasfunchal.JPG|Funchal, Madeira, 9. svibnja, 2008.
Datoteka:Independence_of_the_Seas_passing_Calshot_Spit_light.JPG|Southampton, UK, 2009.


## Izvori

## Vanjske veze

* Službena stranica - royalcaribbean.com 
* cruisecritic.com 
* DET NORSKE VERITAS  
* cruiseweb.com  
* ship-technology.com 
* Trenutna lokacija broda - sailwx.info